Komisijas paziņojums Eiropas Parlamentam atbilstoši EK līguma 251. panta 2. punkta otrajai daļai par Padomes pieņemto kopējo nostāju, lai pieņemtu priekšlikumu Eiropas Parlamenta un Padomes regulai, ar ko groza Kopīgo konsulāro instrukciju diplomātiskajām pārstāvniecībām un konsulārajiem dienestiem attiecībā uz vīzām, nosakot biometrisko identifikatoru ieviešanu un paredzot arī noteikumus par vīzu pieteikumu pieņemšanu un apstrādi /* COM/2009/0109 galīgā redakcija - COD 2006/0088 */





[pic] | EIROPAS KOPIENU KOMISIJA | Briselē, 6.3.2009 COM(2009) 109 galīgā redakcija 2006/0088 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai par Padomes pieņemto kopējo nostāju, lai pieņemtu priekšlikumu Eiropas Parlamenta un Padomes regulai, ar ko groza Kopīgo konsulāro instrukciju diplomātiskajām pārstāvniecībām un konsulārajiem dienestiem attiecībā uz vīzām, nosakot biometrisko identifikatoru ieviešanu un paredzot arī noteikumus par vīzu pieteikumu pieņemšanu un apstrādi (iesniegusi Komisija) 2006/0088 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai par Padomes pieņemto kopējo nostāju, lai pieņemtu priekšlikumu Eiropas Parlamenta un Padomes regulai, ar ko groza Kopīgo konsulāro instrukciju diplomātiskajām pārstāvniecībām un konsulārajiem dienestiem attiecībā uz vīzām, nosakot biometrisko identifikatoru ieviešanu un paredzot arī noteikumus par vīzu pieteikumu pieņemšanu un apstrādi 1. PRIEKŠVĒSTURE Datums, kad priekšlikums nosūtīts Eiropas Parlamentam un Padomei (dokuments COM([2006]) [269] galīgā redakcija - [2006]/[0088] COD): | 2006. gada 31. maijs | Eiropas Parlamenta atzinuma datums (pirmais lasījums): | 2008. gada 9. jūlijs | Kopējās nostājas pieņemšanas datums: | 2009. gada 5. marts | 2. KOMISIJAS PRIEKŠLIKUMA MĒRĶIS Šā priekšlikuma mērķis ir radīt juridisko pamatu, lai dalībvalstis varētu iegūt obligātos biometriskos identifikatorus – vīzas pieprasītāja sejas attēlu un desmit pirkstu virsmas kontrolnospiedumus – un nodrošināt dalībvalstu konsulāro iestāžu organizācijas tiesisko regulējumu un sadarbību starp tām, lai īstenotu Vīzu informācijas sistēmu (VIS). 3. PIEZĪMES PAR KOPĒJO NOSTĀJU Padomes kopējā nostāja ietver kompromisa elementus, ko Eiropas Parlaments un Padome panāca pēc apspriedēm, kas sekoja pēc tam, kad Eiropas Parlaments pirmajā lasījumā 2008. gada 9. jūlijā pieņēma savu atzinumu, un pēc 2008. gada 2. decembra trīspusējām politiskajām sarunām. Šajā kopīgajā nostājā pamatā ir saglabāti Komisijas sākotnējā priekšlikuma galvenie mērķi. Tajā ir ņemti vērā galvenie grozījumi, ko pirmajā lasījuma pieņēma Eiropas Parlaments un kuri papildina un precizē dalībvalstu konsulāro iestāžu organizācijas tiesisko regulējumu un to sadarbību, lai veiktu pieteikumu pieņemšanu un apstrādi. Galvenās būtiskās atšķirības starp kopējo nostāju un Komisijas sākotnējo priekšlikumu ir šādas. - Vecuma ierobežojums pirkstu virsmas kontrolnospiedumu veikšanai Lai gan Komisija sākotnēji bija ierosinājusi pirkstu virsmas kontrolnospiedumus veikt vīzas pieprasītājiem no 6 gadu vecuma, kopējā nostājā pagaidām noteiktais minimālais vecums ir 12 gadi. Šis jautājums tiks pārskatīts, ņemot vērā pētījuma rezultātus, ko Komisija apņēmusies veikt pēc Eiropas Parlamenta pieprasījuma. - Ārējo pakalpojumu izmantošana vīzu pieteikumu pieņemšanai Tika precizēti īpašie nosacījumi, ar kādiem dalībvalstis var izmantot šādus ārējos pakalpojumus, kā arī obligātās prasības, kuras jāietver juridiskajos instrumentos, kas saista dalībvalstis un ārējo pakalpojumu sniedzējus. Neraugoties uz Kopīgās konsulārās instrukcijas 12. pielikumā noteikto nodevas nepiemērošanu, ir izteikta iespēja vīzas pieprasītājiem piemērot papildu nodevu par iespēju tieši vērsties konsulārajās iestādēs. Šai papildus nodevai vajadzētu būt proporcionālai izmaksām, kas rodas ārējo pakalpojumu sniedzējam, pildot tam uzticētos uzdevumus, un tā būtu jācenšas saskaņot vietējās konsulārās sadarbības ietvaros. Šī summa nedrīkst pārsniegt pusi no Kopīgās konsulārās instrukcijas 12. pielikumā noteiktās nodevas summas. - Goda konsulu pakalpojumu izmantošana Kopējā nostājā ir atļauts izmantot goda konsulu pakalpojumus vīzu pieteikumu pieņemšanai, tostarp biometrisko datu iegūšanai. Uz goda konsuliem, kuriem nav to pārstāvētās dalībvalsts civildienesta ierēdņa statusa, attieksies tādi paši noteikumi kā ārējo pakalpojumu sniedzējiem piemērojamie noteikumi. - Droša datu pārsūtīšana Noteikumos ir izklāstīti juridiskie un praktiskie aspekti drošai datu pārsūtīšanai starp dalībvalstīm vai arī starp ārējo pakalpojumu sniedzējiem un dalībvalstīm, jo īpaši trešās valstīs, kurās datu šifrēšana ir aizliegta. Ierosinātajā redakcijā ir noteiktas nozīmīgas datu aizsardzības garantijas un apstiprināta dalībvalstu atbildība šajā jautājumā. Ir ņemti vērā arī citi Eiropas Parlamenta ierosināti redakcionāli grozījumi, kuru mērķis ir uzlabot teksta kvalitāti. 4. SECINĀJUMI Komisija piekrīt kopējai nostājai, kurā ir ietverti un papildināti galvenie tās sākotnējā priekšlikuma elementi, kā arī galvenajiem Eiropas Parlamenta pieņemtajiem grozījumiem.